Simon Mann

Simon Feancis Mann (Aldershot, 1952ko ekainaren 26a – 2025eko maiatzaren 8a) britainiar militar eta mertzenarioa izan zen.

Eton Collegen eta Sandhursteko Errege Akademia Militarrean ikasi zuen. Scots Guards errejimenduan ofiziala izan zen eta geroago Special Air Service-n. Zipre, Alemania, Norvegia eta Ipar Irlandan zerbitzatu zuen. 1985ean armadatik erretiratu eta zibersegurtasunean jardun zuen.

Golkoko Gerran erreserbista gisa parte hartu ondoren, petrolioaren industrian sartu zen. Sandline International enpresa militar pribatuaren sortzaileetako bat izan zen. Konpainiak Angolan eta Sierra Leonan lan egin zuen batez ere. 1997an Papua Ginea Berriko gobernuak kontratatu zuen Bougainville uharteko matxinada bat zapaltzeko. Enkargua publikoki ezagutu ondoren, eskandalu bat sortu zen eta enpresak 2004an itxi zuen.

2004ko martxoaren 7an, Mann eta beste 69 pertsona atxilotu zituzten Harareko aireportuan, armaz betetako hegazkin batean. Ekuatore Ginean estatu-kolpe bat antolatzea leporatu zieten, eta zazpi urteko kartzela-zigorra ezarri zioten. 2008an Ekuatore Gineara estraditatu zuten eta 34 urteko kartzela-zigorra ezarri zioten. 2009an askatu zuten eta Ingalaterrara itzuli zen.

Kategoria:Hampshire konderriko jendea
Kategoria:Erresuma Batuko ofizial militarrak
Kategoria:Mertzenarioak